《东郊晚行 其二》
清代·翟灏

横空纵我眼，列岫展天末。青苍一幅披，秀色不可割。

中有度世人，光景坐超忽。还欲招之游，山心话饥渴。

白云来悠然，高鸿向空没。

作者简介：（?—1788）浙江仁和人，字大川，号晴江。乾隆十九年进士。不愿为知县，请改教职，乃官金华、衢州府学教授。所居室名“书巢”，经史之外，山经地志，野史小说，佛经道术，无不收藏。工诗，亦长于考證。有《湖山便览》、《四书考异》、《尔雅补郭》、《艮山杂志》、《通俗编》、《无不宜斋稿》。